钦定古今图书集成/理学汇编/学行典/第205卷 > 陈一教
## 钦定古今图书集成/理学汇编/学行典/第205卷 > 陈一教

按《宜兴县志》：“陈一教，字磵云，儁章次子。儁章临终语
一教曰：‘予清苦一生，并无所蓄，虽三子，大吾门者汝
也。汝兄不能自赡，弟尚未婚，皆吾未了事，汝须为吾
了之。所遗积逋，汝独力偿还，勿以诿兄，则吾死瞑目
矣’。儁章殁，一教年尚少，养母及兄，为弟婚配，力偿积
逋，悉如父言。服除，每试冠军，文名籍甚。金坛于氏、丹”
阳贺氏争延为师，馆谷岁百金，悉膳母。兄及弟。丙申
贡，丁酉举于北闱，辛丑登进士。是年兄殁，抚兄子如
己子。后弟殁，又抚孤而成其室。子于泰，辛未状元。